
RESPUBLIKINIS VIRTUALUS IKIMOKYKLINIO IR PRIEŠMOKYKLINIO AMŽIAUS VAIKŲ BEI MOKYTOJŲ KŪRYBINIS  PROJEKTAS -  PARODA „MANO PILIS – MANO TVIRTOVĖ“ NUOSTATAI

I. BENDROSIOS NUOSTATOS
1. Respublikinis virtualus ikimokyklinio ir priešmokyklinio amžiaus vaikų kūrybinis projektas -  paroda „Mano pilis – mano tvirtovė“ (toliau – projektas) nuostatai reglamentuoja projekto tikslą, uždavinius, organizavimo ir dalyvavimo tvarką. 
1.1. Projekto rengėjai ir vykdytojai: Klaipėdos  lopšelis-darželis „Ąžuoliukas“, Mogiliovo  g. 10, Klaipėda, el. p., info@darzelisazuoliukas.lt tel. (8 46) 32 23 14,. Projekto koordinatorė lopšelio-darželio „Ąžuoliukas“ direktoriaus pavaduotoja ugdymui Inga Balsytė. Projekto organizatorės:  Neformaliojo ugdymo mokytoja Rasa Varanauskienė ir priešmokyklinio ugdymo mokytoja Jolanta Jucienė ir Liudmila Staražinskienė.
II. TIKSLAS IR UŽDAVINIAI
2. Tikslas – ugdant pilietiškumą bei meninę kompetenciją iš laisvai pasirinktų priemonių, sukurti pilies – tvirtovės erdvinį maketą. 
2.1. Uždaviniai: 
– skatinti vaikų,  išradingumą bei saviraišką integruojant STEAM mokslų elementus projektuojant pilį;
– supažindinti vaikus su Lietuvos istorija bei istoriniais paveldais, ugdyti pilietiškumą bei meilę tėvynei.
III. DALYVIAI
3. Projekte  kviečiami dalyvauti ikimokyklinio ir priešmokyklinio amžiaus ugdytiniai ir jų mokytojai.
IV. PROJEKTO ORGANIZAVIMO TVARKA
4.1. Projektas  vyks nuo 2024 m. vasario 1d. iki vasario 27 d.
4.2.Kūrybinių darbų skaitmeninės nuotraukos arba kūrybinio proceso video medžiaga bus eksponuojamos uždaroje Facebook grupėje „Mano pilis – mano tvirtovė“.  Įkeliant darbų fotografiją ar kūrybinio proceso video medžiagą, dalyviai  nurodo įstaigos pavadinimą, mokytojo vardą pavardę, el. paštą bei ugdytinio vardą ir amžių. 
 Nuoroda į grupę https://www.facebook.com/groups/1097078434967895/?ref=share
V. BAIGIAMOSIOS NUOSTATOS

5.1. Projekto - parodos „Mano pilis – mano tvirtovė“ dalyviai bus apdovanoti padėkomis, kurios bus įkeltos į uždarą Facebook grupę.  https://www.facebook.com/groups/1097078434967895/?ref=share

5.2. Parodos organizatoriai pasilieka teisę naudotis skaitmeninėmis kūrybinių darbų nuotraukomis ir publikuoti darželio elektroninėje svetainėje, socialiniuose tinkluose be papildomo autoriaus sutikimo. 

5.3. Dalyviai (mokytojai) atsiųsdami darbų nuotraukas ir pateikdami savo ir ugdytinių asmens informaciją, išreiškia sutikimą jos viešinimui parodos organizavimo tikslais. 

